АҞӘА, ажьырныҳәа 25– Sputnik. Венесуела ахада Николас Мадуро аҳәамҭа ҟаиҵеит 2025 шықәсанӡа иҭыԥ ааныжьра игәы ишҭам. Абри атәы аанацҳауеит РИА Новости.
"Сара атәыла наԥхгара асҭалоит уи азы иахәҭоу аамҭа нҵәаанӡа аграждантә уаажәларреи аруааи рыцхыраарала. Сара исҭахуп Венесуела аҭынчра ҟаларц, аиашара аԥыжәара аиурц", - ҳәа иҳәеит Мадуро Иреиҳаӡоу аӡбарҭаҿ иқәгылараан.
Венесуела аоппозициатә лидер Хуан Гуаидо, аамҭалатәи атәыла ахадас ҳәа зхы рылазҳәаз, иҳәеит Николас Мадуро амнистиа иҭара дшазыхио.
Гуаидо игәаанагарала асеиԥш атәылаҿ адемократиа ашьақәыргылара иазырхо аԥшьгамҭа аоппозициатә парламент аҿы иалацәажәараны иҟоуп.
"Амнистиаз азакәан апроект алацәажәара мҩаԥысуеит",-ҳәа иҳәеит иара ателеканал Univisión аинтервиу аҭо.
ЕАШ амаӡаныҟәгаҩ хада Маик Помпео Венесуела иҟоу америкатәи адипломатцәа рыхьчаразы амчра ахархәара алыршахо иалмыршахо атәы даламцәажәеит, аха иҳәеит атәыла анапхгара уи азы иалшо зегь шыҟанаҵо.
"Аус ауеит иааԥмырҟьаӡакәа аоперациатә центр. Ҳтәылауаа рыхьчаразы иахәҭаны иҟоу зегь ҟаҵахоит",-ҳәа иҳәеит Помпео.
Иара иазгәеиҭеит иҟоу аҭагылазаашьа ЕАА аиҳабыра рҿы ишалацәажәахьоу.
"Ҳара дазхаҳҵоит аамҭалатәи ахада Хуан Гуаидо. Иара аҳәара ҟаиҵеит ҳдипломатиатә зинмчра ҳаманы атәылаҿ ҳаҟазаарц. Ҳаргьы Каракас ҳнапынҵақәа шынаҳагӡац инаҳагӡоит" - иҳәоит Помпео.
Урыстәыла адәныҟатәи аусқәа рминистр ихаҭыԥуаҩ Сергеи Риабков ЕАА ахь ааԥхьара ҟаиҵеит Венесуела аҩныҵҟатәи аусқәа ахы рыланамгаларц.
"Амчра ахы архәара акыр ашәарҭара аҵоуп" ҳәа иҳәеит иара ателеканал CNN аефир аҿы.
Иахьатәи аамҭазы Гуаидо истатус адгылара арҭеит: ЕАА, Канада, Аргентина, Бразилиа, Чили, Колумбиа, Коста-Рика, Гватемала, Гондурас, Панама, Парагваи, Перу, Қырҭтәыла. Урыстәыла акәзар Мадуро Венесуела закәаншьаҭала иалху хаданы даԥхьаӡоит.
АҞӘА, нанҳәа 7 - Sputnik. Россотрудничествои Урыстәыла атәанчахәытә Фонди ҿҳәарадатәи аиқәшаҳаҭра рнапы аҵарҩит аҳәаанырцә инхо рџьынџьуаа асоциалтәи атәанчахәытәи рыҭаразы аҭагылазаашьа рзеиҿкаара, абри атәы аанацҳауиет РИА Новости.
Адокумент рнапы аҵарҩит Россотрудничество ахада Евгени Примакови Урыстәыла атәанчахәытә Фонди анапхгара ахантәаҩы Максим Топилини.
"Урыстәыла атәанчахәытә Фонди Россотрудничествои рхаҭарнакцәа аҳәаанырцә инхо рџьынџьуаа иддырдырлоит Урыстәыла азакәанқәеи жәларбжьаратәи аиқәшаҳаҭрақәеи инарықәыршәаны асоциалтәи атәанчахәытәи еиқәыршәара рзеиҿкаара аҭагылазаашьақәа ртәы", - аҳәоит Россотрудничество апресс-маҵзура адырраҭараҿ.
Аконсультациақәа мҩаԥгахар алшоит авидеоконференциа аформат ала.
Нанҳәамза инаркны Аԥсны инхо урыстәылатәи атәанчаҩцәа рԥарақәа Аҵәахырҭатә банк абанкоматқәа рҟынтәи акәымкәа акассаҿынтә рыҭара иалагоит.
Иахьазы Урыстәыла анҭыҵ, адунеи атәылақәа 122 рҿы инхоит 342 нызқьҩык урыстәылатәи атәанчаҩцәа. Реиҳарак нхоит Германиа – 97 654, Израиль – 56 109, Абԥсны – 32 754, Белоруссиа – 25 428, Латвиа – 22 739, ЕАА – 21 308.
АҞӘА, нанҳәа 7 - Sputnik. Гамалеи ихьӡ зху аепидемиологиеи амикробиологиеи рыҭҵааратә Центр иԥнашәаз урыстәылатәи алаҵа аҭаҩра мҩаԥгахоит нанҳәа 12 рзы ҳәа аанацҳауеит COVID-19 иаҿагылан ақәԥаразы Москва аоперштаб.
Аԥхьа алаҵа рзыҟарҵоит аҳақьымцәеи абыргцәеи ҳәа иҳәеит Агәабзиарахьчара аминистр ихаҭыԥуаҩ Олег Гриднев.
"Уажәы аԥышәара ахԥатәи аетап мҩаԥысуеит. Алаҵа шәарҭара аламзароуп. Аԥхьа алаҵа рзыҟарҵоит аҳақьымцәеи абыргцәеи", - иҳәеит Гриднев, Уфа аонкоцентр акорпус аартраан ажурналистцәа дрыҿцәажәо.
Уаанӡа аминистр Михаил Мурашкоиҳәахьан Урыстәыла массала алаҵаҟаҵара шалшо жьҭаара инаркны. Иара иажәаәқа рыла ахарџьқәа зегьы абиуџьет иҭыгахоит.
38-ҩык хатәгәаԥхарала алаҵа ҟазҵаз ишьақәдырӷәӷәеит алаҵа ашәарҭадара. Алаҵаҟаҵара иахысыз зегьы аиммунитет роуит.
Иара убас шәаԥхьар ҟалоит:
"Араса атәыла анҭыҵ ианахырго ашәахтә аԥыхуп ҵыԥх аахыижьҭеи. Егьыс араса аҽаҩра 13 нызқь тонна рҟынӡа сынтәа иҟалоит ҳәа ҳазыԥшуп. Уи аҿыхра, аизгара, аҭира иалагахьеит. Араионқәа рҟны араса ахьрыдыркыло еиҿкааны ирымоуп, макьаназы ахә 60 мааҭ рҟынӡа ыҟоуп. Сынтәа аҽаҩра ҵыԥх аасҭа еиҳауп. Иҟоуп араса ахәшәтәра иахьахьӡаз, аҳәынҭқарраҟны аԥара аҟамзаара иахҟьаны ахәшәтәра иахьагхазгьы ыҟоуп. Араса ачымазара акит, ҳахьахьымӡаз. Аҽаҩра иҟоу 60 процент рҟынӡа араса бзиоуп ҳәа адырра ҳамоуп", - иҳәеит Барганџьиа.
Иара иазгәеиҭеит иахьа аҳәынҭқарраҟны азҿлымҳара шыҟоу ақыҭанхамҩа аҿиара азҵаара аганахьала.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sрutnik аефир аҟны.
Иара убас шәаԥхьар ҟалоит: